Trond Ahlsen

Trond Ahlsen (født 1963) er en norsk sportsjournalist, idrettsleder og prosjektleder. 

Ahlsen tok inititivet til sykkelsatsingen på TV 2 gjennom Tour de France, som gikk på luften på kanalen med daglige sendinger første gang i 2003. Syklisten Thor Hushovd og trenerkapasiteten Johan Kaggestad har gitt tv-kanalens satsing på sykkel mye av æren for at idretten har blitt en folkesport i Norge.

Trond Ahlsen var sammen med Knut-Eirik Dybdal og Ole Skardal medvirkende til at sykkelrittet Arctic Race of Norway ble realisert, gjennom samarbeid Tour de France-eierne Amaury Sport Organisation (ASO). Arctic Race har blitt arrangert årlig siden 2013, med tv-sendinger i 154 land.

Ahlsen har jobbet som journalist siden 1986, først i Gudbrandsdølen Dagningen, og senere i NRK, der han blant annet var reporter under Sommer-OL 1992 og journalist i TV-sporten. Fra 1994 ble han ansatt i TV 2, der han blant annet har jobbet som journalist, kommentator, reporter, prosjektleder, redaksjonssjef og leder for kommersiell utvikling i TV 2 Sporten. 

Siden 2016 har han ledet produksjons- og konsulentselskapet Sportif AS, som blant annet leverer prosjektledelse av VM i landeveissykling 2017 for TV 2. Sportif utviklet også folkehelsekampanjen «Sykle til VM», som ble gjennomført i samarbeid med arrangørene av Sykkel-VM 2017.

I 2022 var han med på å arrangere med verdenscupen i triatlon i Bergen, og i 2023 VM i vintertriatlon på Skeikampen.

 Referanser 

Kategori:Norske sportsjournalister
Kategori:NRK-journalister
Kategori:TV 2-journalister
Kategori:Personer fra Lillehammer kommune
Kategori:Norske idrettsledere